पाएं अपने शहर की ताज़ा ख़बरें और फ्री ई-पेपरडाउनलोड करें
कोविड को लेकर चिकित्सीय व मनोचिकित्सीय सलाह को लेकर स्वास्थ्य विभाग ने एक टीम गठित की है। टीम में मनोवैज्ञानिक चिकित्सक सहित अन्य स्वास्थ्य कर्मी की प्रतिनियुक्ति की गयी है। कोरोना को लेकर किसी प्रकार की जानकारी के लिए सुबह 8 बजे से दोपहर 2 बजे तक एवं दोपहर 2 बजे से रात 8 बजे तक चिकित्सीय सलाह दी जाएगी। इसके लिए दो हेल्पलाइन जारी किया गया है। 9470809185 एवं 9470809287 पर कोविड की कोई भी समस्या का निदान पा सकते है।
टीम में मनोवैज्ञानिक चिकित्सक डॉ. एमयू फारूख, डॉ गुंजेश, फैमिली कॉडिनेटर डॉली, संजय कुमार, विनोद कुमार, एसएन तिवारी, राजेश रमण एवं एनुल हक को रखा गया है। डॉ. एमयू फारूख ने बताया कि कोरोना के इस भयानक दौर में लोगों की मानसिक स्थिति काफी कमजोर हो जाती है। किसी न किसी बात को लेकर लोगों में टेंशन होने लगता है। ऐसे में अगर किसी को भी इस संबंध में परामर्श चाहिए तो हेल्पलाइन नंबर पर फोन कर सकते है। उन्होंने बताया कि कई ऐसे लोग है जिनमें कोरोना के हल्के लक्षण होने के बावजूद ज्यादा घबरा जाते हैं, और कई बार तो गलत निर्णय तक ले लेते है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn